《钟户曹邀游郑园同肖甫作》
明代·黎民表

郑谷东连禁苑开，文园多暇数能来。夹池浪绕檀栾去，到岸风牵紫翠回。

细柳烽烟犹驻马，上兰歌舞且衔杯。阳春此日归华省，曲水新词不易裁。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。